ভারতে সমকামিতা
৬ সেপ্টেম্বর ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনী বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলে অভিহিত করা হয়েছে।
পাকিস্তানে সমকামীদের অধিকার
পাকিস্তানের সমকামিতা বিরোধী আইন ১৮৬০ সালের ৬ই অক্টোবর প্রথম আসে ব্রিটিশ শাসনামলে (পাকিস্তান তখন ভারতের অংশ ছিল)। লর্ড ম্যাকাউলে কর্তৃক লিখিত এই আইনটি 'ভারতীয় দণ্ডবিধি ১৮৬০' নামে পরিচিত ছিল, এই আইনে সমলিঙ্গের মানুষের মধ্যে যৌনতা নিষিদ্ধ করা হয় অপ্রাকৃতিক কর্মকান্ড 'এ্যাংলো-স্যাক্সোন আইন' এর অধীনে যেটি যৌন-জ্ঞান হিসেবে পরিচিত ছিল। ১৯৪৭ সালে পাকিস্তান রাষ্ট্রটির গোড়াপত্তন ঘটলে সরকার একই আইন চালিয়ে যায় 'পাকিস্তান দণ্ডবিধি' নাম দিয়ে। পাকিস্তান দণ্ডবিধিতে সমকামিতাকে অপ্রাকৃতিক কাজ বলে আখ্যায়িত করে বলা হয়েছে, 'যদি কেউ ইচ্ছাকৃত ভাবে কোনো নারী বা পুরুষের সাথে বা কোনো প্রাণীর সাথে প্রকৃতিবিরোধী সঙ্গমে লিপ্ত হয় তাহলে তাকে কারাদণ্ড দেওয়া হবে [...] কারাদণ্ডটির মেয়াদ হবে কমপক্ষে দু'বছর এবং সর্বোচ্চ দশ বছর এবং জরিমানাও করা হবে'।